open-index/open-wikipedia-markdown huggingface dataset:
Uus-Britannia

**Uus-Britannia** (kohalik nimi *Birara*; inglise *New Britain*, varasem saksa nimi *Neupommern* ('Uus-Pommeri')) on saar Melaneesias Bismarcki saarestikus. 

Uus-Britannia pindala on 36 600 km². Saar on mägine, kõrgus kuni 2300 meetrit. 

Uus-Britannia kuulub Paapua Uus-Guineale. Halduslikult jaguneb see Ida-Uus-Britannia ja Lääne-Uus-Britannia provintsiks.

Esimese eurooplasena külastas Uus-Britanniat William Dampier 27. veebruaril 1700. Ta andis saarele ladinakeelse nime Nova Britannia.

Novembris 1884 kuulutas Saksamaa Uus-Britannia ja Uus-Iirimaa oma protektoraadiks. Saartele pandi uued nimed, vastavalt Neupommern ja Numecklenburg. Kogu saarestik nimetati Bismarcki saarestikuks ja see omakorda osaks Saksa Uus-Guineast.

11. septembril 1914 toimus Uus-Britannias üks Esimese maailmasõja esimesi lahinguid. Austraalia sõjavägi maabus saarel, purustas Saksa väed ja sellega sai Saksa Uus-Guinea osaks Austraalia Uus-Guinea territooriumist.
Izalco

**Izalco** on linn El Salvadoris Sonsonate departemangus Izalco vallas.

Linn asub Izalco vulkaani jalamil, umbes 6 kilomeetri kaugusel departemangu keskusest Sonsonatest.

Linna elanike arv on umbes 20 000.


Church in Izalco (7185454976).jpg
Fachada Izalqueña.JPG
Los Cristos de Izalco.jpg


## Viited
Ratifitseerimine

Rahvusvahelises õiguses on **ratifitseerimine** ehk **ratifikatsioon** toiming, millega riik väljendab oma nõusolekut rahvusvahelise lepingu tema suhtes siduvaks muutumisele.

Ratifitseerimisel on ka oluliselt kitsam tähendus, mille kohaselt on ratifitseerimine välislepingu kinnitamine riigipea poolt, demokraatlikes riikides seadusandliku asutise poolt eelkäinud heakskiitmisel. See on jäänuk absolutismi ajast, mil saadiku allkirjastatud välislepingutele andis lõpliku kehtivuse suverään.

Eesti riigiõiguses on mõistel "ratifitseerimine" väga omapärane ja ebatavaline sisu, tähendades lepingu kinnitamist Riigikogu poolt. See on sätestatud põhiseaduse §-s 121.

## Vaata ka
*Denonsseerimine

## Välislingid
*Põhiseaduse 9. peatükk "Välissuhted ja välislepingud". Eesti Vabariigi Põhiseaduse Ekspertiisikomisjoni lõpparuanne.
Denonsseerimine

**Denonsseerimine** ehk **lepingust väljumine** on rahvusvahelis-õiguslik toiming, millega riik lõpetab ühepoolselt rahvusvahelisest lepingust talle tulenevad kohustused.

Juhul kui leping ei sisalda sätteid lepingu denonsseerimise kohta, tuleb järgida rahvusvaheliste lepingute õiguse Viini konventsiooni artiklit 56, mille kohaselt: 
*1. Leping, mis ei sisalda sätteid selle lõppemise kohta ja mis ei näe ette denonsseerimist või lepingust väljumist, ei kuulu denonsseerimisele ja sellest väljumine on keelatud, kui ainult: a) ei ole kindlaks tehtud, et osalised kavatsesid lubada denonsseerimise või väljumise võimalust; või b) lepingu iseloomust ei tulene denonsseerimise või väljumise õigus.*

Viini konventsiooni järgi on denonsseerimiseks vaja sellest vähemalt 12 kuud ette teatada. Kui Viini konventsiooni kohaldada ei saa, on etteteatamistähtaeg ebaselge. Näiteks kui USA, kes ei ole Viini konventsiooni osapool, denonsseeris 7. märtsil 2005 konsulaarsuhete Viini konventsiooni vaidluste lahendamise lisaprotokolli, tekkis küsimus, millal lepingu kehtivus USA suhtes lõppes.

Etteteatamistähtaja kohta on Rahvusvaheline Kohus kohtulahendis "Military and Paramilitary Activities in and against Nicaragua (Nicaragua v. United States)" öelnud, et rahvusvaheliste lepingute õigus nõuab "mõistlikku etteteatamistähtaega lepingu denonsseerimiseks või lõpetamiseks juhul, kui leping ise ei sisalda sätet nende kehtivuse kestuse kohta".

## Vaata ka
*Ratifitseerimine

## Välislingid
*Põhiseaduse 9. peatükk "Välissuhted ja välislepingud". Eesti Vabariigi Põhiseaduse Ekspertiisikomisjoni lõpparuanne.
*Helfer, Laurence R. *Exiting Treaties.* 91 Virginia Law Review (November 2005), lk 1579-1648. http://www.virginialawreview.org/content/pdfs/91/1579.pdf
*Kirgis, Frederic L.: Addendum to ASIL Insight, President Bush’s Determination Regarding Mexican Nationals and Consular Convention Rights, ASIL Insight, märts 2005.
Banská Bystrica maakond

**Banská Bystrica maakond** on 1. järgu haldusüksus Slovakkia keskosas.

Suuremad linnad on Banská Bystrica, Zvolen, Lučenec ja Rimavská Sobota.

11,7% maakonna elanikest on ungarlased.

## Rahvastik

## Viited
Ameerika Hääl

**Ameerika Hääl** (inglise keeles *Voice of America*, lühendina VOA) on USA riiklik, valitsuse ametlikult rahastatav välismaale saateprogramme edastav ringhäälingu raadio, mis tegutseb aastast 1942. 

Aastal 2005 edastati ringhäälingusaateid 44 keeles ultralühi-, lühi- ja kesklainel, samuti telesaateid satelliidi ja interneti vahendusel. 

Ameerika Hääl tegutseb U.S. Agency for Global Media (USAGM) all, kus töötab ligikaudu 3500 inimest ja mille eelarve oli 2024. aastal 886 miljonit dollarit. Sama agentuuri alla tegutsevad ka mitmed raadiojaamad nagu Raadio Vaba Euroopa/Raadio Vabadus, Raadio Vaba Aasia, Radio y Televisión Martí jt.

2025. aastal andis USA president Donald Trump korralduse Ameerika Hääle sulgemiseks.

## Ameerika Hääl eesti keeles
Aastatel 1951–2004 edastas Ameerika Hääl regulaarselt ringhäälingusaateid ka eesti keeles. Eestis on kuulajate tähelepanu pälvinud ka Ameerika Hääle muukeelsed saated, eriti inglise ja vene keeles (1947–2008).

Eesti toimetus asutati Ameerika Hääles kevadel 1951 ja suleti kevadel 2004. Eestikeelseid saateid tehti New Yorgis, Münchenis ja Washingtonis paiknevates toimetustes. Ameerika Hääle eesti osakonda on juhtinud Kaarel Robert Pusta juunior, Jaan Kitzberg, Karl Laantee, Voldemar Veedam, Ilmar Mikiver, Jüri Täht, Markus Larsson jt. 

Kuni 1988. aastani püüdis Nõukogude Liit välisringhäälingu saateid oma raadiosaatjate (segajate) abil summutada. 

Aastatel 1990–2003 kanti Ameerika Häält üle ka Eesti kohalikus ringhäälingus. Pärast eestikeelsete saadete lõppemist ilmus aastani 2006 Ameerika Häälel muu hulgas Interneti-kuukiri New Europe Review ka eesti keeles (Uue Euroopa Ülevaade).

## Vaata ka
* Raadio Vaba Euroopa

## Viited

## Välislingid
* Eestikeelset Ameerika Häält enam ei ole, Neeme Raud, Postimees 28. veebruar 2004
* Vello Ederma, Siin Ameerika Hääl, Washington, Algus. Eesti Elu (EE) nr 21, 29. mai 2009
** 29 May 2009, Vello Ederma, Siin Ameerika Hääl, Washington (1), Eesti Elu, eesti.ca
** 05 Jun 2009, Vello Ederma, Siin Ameerika Hääl, Washington (2), Eesti Elu, eesti.ca
** 12 Jun 2009, Vello Ederma, Siin Ameerika Hääl, Washington (3), Eesti Elu, eesti.ca
** 19 Jun 2009, Vello Ederma, Siin Ameerika Hääl, Washington (4), Eesti Elu, eesti.ca
** 26 Jun 2009, Vello Ederma, Siin Ameerika Hääl, Washington (5), Eesti Elu, eesti.ca
** 17 Jul 2009, Vello Ederma, Siin Ameerika Hääl, Washington (6), Eesti Elu, eesti.ca
** 07 Aug 2009, Vello Ederma, Siin Ameerika Hääl, Washington (7), Eesti Elu, eesti.ca
** 21 Aug 2009, Vello Ederma, Siin Ameerika Hääl, Washington (8), Eesti Elu, eesti.ca
** 28 Aug 2009, Vello Ederma, Siin Ameerika Hääl, Washington (9), Eesti Elu, eesti.ca
** 13 Sep 2009, Vello Ederma, Siin Ameerika Hääl, Washington (10), Eesti Elu, eesti.ca
** 11 Sep 2009, Vello Ederma, Siin Ameerika Hääl, Washington (11), Eesti Elu, eesti.ca
** 02 Oct 2009, Vello Ederma, Siin Ameerika Hääl, Washington (12), Eesti Elu, eesti.ca
** 16 Oct 2009, Vello Ederma, Siin Ameerika Hääl, Washington (13), Eesti Elu, eesti.ca
** 06 Nov 2009, Vello Ederma, Siin Ameerika Hääl, Washington (14), Eesti Elu, eesti.ca
Bratislava maakond

**Bratislava maakond** on 1. järgu haldusüksus Slovakkias. Piirneb läänes Austria ja lõunas Ungariga.

Edelas voolab läbi maakonna Doonau.

## Rahvastik

## Viited
Košice maakond

**Košice maakond** on 1. järgu haldusüksus Slovakkias. Piirneb lõunas Ungariga ja idas Ukrainaga.

Suuremad linnad on Košice, Michalovce, Spišská Nová Ves, Trebišov ja Rožňava.

## Rahvastik

82% elanikest on slovakid ja 11% ungarlased.

## Viited
Nitra maakond

**Nitra maakond** on 1. järgu haldusüksus Slovakkias.

## Rahvastik

## Viited

## Välislingid
*https://www.unsk.sk/
Prešovi maakond

**Prešovi maakond** on 1. järgu haldusüksus Slovakkias. See piirneb põhjas Poola ja idas Ukrainaga.

Maakonnas on 13 ringkonda, milles on 666 valda (neist 23 linna):
* Bardejovi ringkond
* Humenné ringkond
* Kežmaroki ringkond
* Levoča ringkond
* Medzilaborce ringkond
* Popradi ringkond
* Prešovi ringkond
* Sabinovi ringkond
* Snina ringkond
* Stará Ľubovňa ringkond
* Stropkovi ringkond
* Svidníki ringkond
* Vranov nad Topľou ringkond

## Rahvastik

## Viited
Žilina maakond

**Žilina maakond** on 1. järgu haldusüksus Slovakkias. Asub riigi põhjaosas ning piirneb põhjas Poolaga ja loodes Tšehhiga.

Piirkond on mägine, sest asub Lääne-Karpaatides. Kõrgeim tipp on idapiiril asuv 2494,7 m kõrgune Kriváň.

Maakond jaguneb halduslikult üheteistkümneks ringkonnaks:
* Bytča ringkond
* Čadca ringkond
* Dolný Kubíni ringkond
* Kysucké Nové Mesto ringkond
* Liptovský Mikuláši ringkond
* Martini ringkond
* Námestovo ringkond
* Ružomberoki ringkond
* Žilina ringkond
* Turčianske Teplice ringkond
* Tvrdošíni ringkond

Maakonnas on 315 kohalikku omavalitsust, neist 19 on linnad.

## Rahvastik

2011. aasta rahvaloenduse andmetel elas maakonnas 688 851 inimest. Neist 93,1% olid slovakid, 0,6% tšehhid, 0,3% mustlased, 0,1% poolakad ja 0,1% ungarlased. Rahvastiku tihedus oli 101/km², mis on keskmisest (110/km²) veidi madalam. Maakonna keskus ja suurim linn on Žilina, suuremad linnad on veel Martin, Ružomberok ja Liptovský Mikuláš.

## Viited

## Välislingid

* http://www.zask.sk
Trenčíni maakond

**Trenčíni maakond** on 1. järgu haldusüksus Slovakkias. Piirneb loodes Tšehhiga.

Maakonnas on 276 valda, neist 18 linna. Slovakid moodustavad 2001. aasta rahvaloenduse andmeil 98% rahvastikust.

Suuremad linnad on Trenčín ja Prievidza.

## Rahvastik

## Viited
Trnava maakond

**Trnava maakond** on 1. järgu haldusüksus Slovakkias.

Maakonnas on 16 linna: Dunajská Streda, Šamorín, Veľký Meder, Galanta, Sereď, Sládkovičovo, Hlohovec, Leopoldov, Piešťany, Vrbové, Senica, Šaštín-Stráže, Skalica, Holíč, Gbely ja Trnava.

## Rahvastik

## Viited
Välisringhääling

**Välisringhääling** (ka **välissaated**) on rahvusvahelise ulatusega raadiosaated. 

Maailma suurimad välisringhäälinguga tegelevad organisatsioonid on BBC, Deutsche Welle, Ameerika Hääl, Prantsuse Välisraadio (RFI), Pekingi raadio ja Moskva raadio.

## Eesti ja välisringhääling
Eestikeelse välisringhäälingu tähtsamad tegijad on olnud Ameerika Hääle, Vabadusraadio–Raadio Vaba Euroopa, Eesti Vabaduse Hääle ja Rootsi Raadio eesti toimetused. Tallinna raadio on teinud eestikeelseid raadiosaateid pagulaskonnale vaid sovetliku okupatsiooni ajal 1944-1991. 

## Välislingid
*"Vastupanu ja välisringhääling. Eesti näide" Kultuur ja Elu 4/2003
Jaan Pennar

**Jaan Pennar** (12. juuni 1924 Tallinn – 24. juuli 1996 Rootsi) oli sovetoloog ja raadioajakirjanik.
 
Ta sündis 1924. aastal Tallinnas eesti-vene perekonnas ning lõpetas 1943. aastal Jakob Westholmi Gümnaasiumi.  

1943. aastal põgenes Soome ja sealt edasi Rootsi, aastatel 1944–1945 õppis Uppsala Ülikoolis. 

1945. aastast elas USA-s, kus õppis Princetoni ülikoolis ja sai 1955. aastal politoloogiadoktori kraadi. Ta uuris sovetoloogiat ja töötas sellega seotud ametikohtadel, sealhulgas oli ta Nõukogude Liidu küsimuste nõuandja mitmes teaduskeskuses, mis olid ameeriklaste vabastuspoliitika projektide raames loodud kommunismiuuringuiks. 

Pennar töötas kõrgetel ametikohtadel ka RFE–RL-is Münchenis. Aastail 1984–1989 oli ta Vabadusraadio (RL-i) mittevene osakondade direktor. 

Ta suri raske haiguse järel suvel 1996 Rootsis.

## Looming
Üks tema erialasid oli NSV Liidu ja araabia maade suhted, samuti Nõukogude Liidu muud välissuhteid, rahvuslus ja hariduselu. 
*raamatu "The USSR and the Arabs" autor 
*koos Tõnu Parmingu ja Peep Rebasega oli ta üks 1975. aastal New Yorgis ilmunud raamatu “Estonians in America 1627–1975” autoreid 

## Mälestuse jäädvustamine
USA-s New Yorgis asuva Harrimani Instituudi juures on Jaan Pennari nimeline stipendiumifond.
http://www.harrimaninstitute.org/courses/graduate_student_support.html

## Isiklikku
Tema esimene abikaasa oli araablanna Margaret ning neil on tütar Karen. 1979. aastast oli ta abielus ajakirjanik Eva Merike Kangro-Pennariga.

## Välislingid
*
Eva Merike Kangro-Pennar

**Eva-Merike Kangro-Pennar** (3. juuli 1950 Lund, Rootsi – 10. mai 1997 Põhja-Saksamaa) oli väliseesti ajakirjanik ja keeleteadlane.

Ta töötas Lundi ülikooli soome-ugri keelte kateedris eesti keele õppejõuna. Detsembrist 1975 oli ta Münchenis Vabadusraadio ja raadio Vaba Euroopa eesti toimetuses, kus tegi kultuurisaateid ja oli toimetust koordineeriv sekretär, kuni sai 1985 toimetusjuhiks. 1988 siirdus ta saateanalüüsi osakonda. 

1990 asus pere Rootsisse Båstadi. Eva-Merike Kangro-Pennar hukkus 10. mail 1997 autoõnnetuses Põhja-Saksamaal.

## Isiklikku
Eva Merike oli Maria Kangro ja kirjanik Bernard Kangro tütar. 

Aastast 1979 oli ta abielus sovetoloog Jaan Pennariga.
Markus Larsson

**Markus Larsson** (sünninimi **Raivo Ojasaar**; sündinud 19. augustil 1947 Tallinnas) on ajakirjanik.

Kutselt araabia keele õpetaja jõudis KGB agentuuri kaudu Soome ajakirjandustööle ja lõpuks põgenes perega Rootsi kaudu Läände. Aastatel 1996–2004 oli Larsson Ameerika Hääle Eesti osakonna juhataja; viimane ametikoht oli sama raadio Aasia osakonna nõuniku koht. 2005. aastast elab ta taas Ojasaare nime all perega Eestis.

## Töökäik
Ojasaar&ndash;Larsson on töötanud ka giidi-tõlgina ja Eesti Televisiooni propagandasaadete peatoimetuse toimetajana. 

NSV Liidu Riikliku Julgeoleku Komitee välisluure ülesandel külastas Soomet ja Süüriat ning kutsuti 1980. aastal n-ö TASS-i käsutusse. 

Aastatel 1981–1986 tegutses ta Nõukogude Liidu ametliku uudistetalituse akreditatsiooni katte all, kuni kadus mais 1986 Helsingi TASS-i korrespondendi kohalt vene diplomaatidele teadmata suunas koos kahe alaealise pereliikme ja abikaasaga, kes oli töötanud NSV Liidu Helsingi saatkonna telefonistina. 

Ojasaar oli aastatel 1983–1986 KGB ja CIA topeltagent. 

Tema edasist käekäiku kattis mõneks ajaks salapära, kuni USA ametliku välisraadio Ameerika Hääle eestikeelsete saadete toimetus täienes 1990. aastal värske meeshäälega, mida tutvustati kui Markus Larssoni oma ja milles tema kunagised kolleegid Tallinnas tundsid ära Raivo Ojasaare. Ojasaare perekond oli vahepeal omandanud USA valitsuse abiga uue identiteedi.

## Eesti kolleegide meenutusi tema Ameerika-perioodist
Mati Talvik intervjueeris teda 1992. aastal Washingtonis.

Harri Tiido, kes töötas Ameerika Hääles 1996.-1997. aastal, on meenutanud: "Nii kolleegi kui ka inimesena [oli ta] väga mõnus, andis toimetusele vabad käed teha Ameerika Hääle tegelikust poliitikast erinevaid, kuid kuulatavamaid saateid. Sai aru, et Eesti kuulajale sobib teistsugune formaat ja tegelikult riskis oma nahaga, kuna sellest teada saamisel oleks võinud tal ehk kehvasti minna. Õnneks aitasid kuulatavuse numbrid ja meie vabamat eetrikasutust toodi hiljem teistele eeskujuks. Lahe oli temaga suhtlemine ka väljaspool tööd."

## Viited
Moskva raadio

**Moskva raadio** (vene keeles *Радио России*, varem tuntud ka kui **Üleliiduline Raadio**) on Venemaa riigiraadio.

See on üks suurimaid ringhäälinguorganisatsioone maailmas. 

## Välisteenistus
Moskva raadio välisteenistus (ingliskeelne nimetus *Voice of Russia*) asutati aastal 1929 ning see on andnud eetrisse saateid rohkem kui 70 keeles. Aastal 2006 oli neist käigus umbes 35. 

## Eesti raadiosaated
Moskva raadiole allusid aastatel 1944–1991 ka Tallinna raadio välissaated. Moskva raadio ise edastas eestikeelseid saateid aastatel 1941–1944; eesti toimetust juhtisid Olga Lauristin, Johannes Semper, Eduard Päll, Paul Uusman jt. Teise maailmasõja algul oli Moskva raadio eesti toimetus mõne kuu kestel evakuatsioonis Kuibõševis, kus saated, kuigi väiksemas mahus, siiski jätkusid.
Ringhääling

**Ringhääling** on raadio- või televisiooniprogrammide edastamine antenni- või kaabellevivõrgu kaudu kodeerimata või kodeeritud kujul eesmärgiga teha need üldkasutatavate vastuvõtuvahenditega üldsusele kättesaadavaks.

## Sõnakasutusest
Oskussõna *ringhääling* (ingl. *broadcasting*) võeti kasutusele 1923. aastal ja sellega tähistati avalikke raadiosaateid andvat ringhäälinguasutust (näiteks Raadio Ringhääling, Riigi Ringhääling). Kui 1950. aastatel algas telesaadete edastamine, nimetati eraldi raadiot ja televisiooni (nt oli Eesti NSV Riiklik Televisiooni ja Raadio Komitee). Oskussõna *ringhääling* seostus veel pikka aega ainult raadioga. 

Üldistava terminina võeti sõna *ringhääling* kasutusele 2007. aastal, kui Eesti Televisiooni ja Eesti Raadio ühendamisel loodi Eesti Rahvusringhääling (ERR). ERR on sõltumatu avalik-õiguslik (avaõiguslik) juriidiline isik, mis toodab tele- ja raadioprogramme (k.a saateid) ning pakub muid meediateenuseid.

Üldtähenduses on sõna *ringhääling* kasutatud ka näiteks nimes Euroopa Ringhäälingute Liit. Ringhäälinguid eristavateks oskussõnadeks on *raadioringhääling* ja *televisiooniringhääling*.

## Ringhäälingu ajaloost
Ringhääling tugineb 19. sajandi lõpus ja 20. sajandi alguses toimunud edusammudele elektroonika ja raadiotehnika alal. Kuid alles pärast Esimest maailmasõda algas ringhäälingu tõeline võidukäik kogu maailmas. 

Regulaarseid raadioringhäälingu saateid alustati Ameerika Ühendriikides 1921. aastal ja Euroopa maades alates 1922. aastast, sealhulgas Eestis 18. detsembril 1926.

Televisioonisaateid hakati mitmes riigis regulaarselt edastama 1930. aastate teisel poolel.

## Vaata ka
*Raadio Eestis
*taskuhääling
*televisioon

## Viited
Sagedus

**Sagedus** on võrdsete ajavahemike tagant korduvate sündmuste (füüsikas enamasti võngete, impulsside vmt) arv ajaühikus.

Sageduse tähis füüsikalise suurusena on *f*, mis tuleneb ladina sõnast *frequentia* ("arvukus, rohkus, rahvahulk"). Mõnikord, näiteks valguslaine kirjeldamisel on sageduse tähisena kasutusel kreeka täht nüü \nu.

Sageduse ühik SI-süsteemis on herts (Hz): 1 sündmus sekundis on 1 herts. Pöörlevate mehaaniliste seadmete pöörlemissageduse traditsiooniline ühik on pöörete arv minutis, inglise keeles *revolutions per minute*, lühendina *r/min* või *rpm*. 60 rpm = 1&nbsp;Hz.

Perioodilise protsessi sagedus on leitav järgmisest valemist:
:f = \frac{1}{T}, \,
kus *T* on periood.

## Laine sagedus

Laine on ruumis leviv võnkumine.  Selle sagedus f on pöördvõrdelises sõltuvuses lainepikkusest \lambda\,. Täpsemalt võrdub sagedus laine levimiskiiruse v ja lainepikkuse jagatisega:

:f = \frac{v}{\lambda}. 

Vaakumis leviva elektromagnetilise kiirguse korral on kiiruseks valguse kiirus c\,. Helilainete puhul on selleks helikiirus (õhus umbes 330&nbsp;m/s).

## Vaata ka

* Ringsagedus
* Harmooniline võnkumine
*Sagedusriba
Jelcz

**Jelcz Sp. z o.o.** on Poola veokitootja, mis asub Wrocławi lähedal Jelcz-Laskowices. Aastakümneid oli ettevõte tuntud kui üks suurimaid bussi- ja trollitootjaid Ida-Euroopas, kuid tänapäeval keskendub firma eranditult raskeveokite ja eritehnika tootmisele Poola kaitsejõududele.

## Ajalugu
Ettevõte asutati 1952. aastal endise Saksa relvatehase hoonetes. Algusaastatel toodeti peamiselt veokeid ja busse Poola siseturu jaoks. 

### Busside ajastu (1950–2008)
Jelcz saavutas suure tuntuse koostöös teiste tootjatega:
* **Jelcz 043:** 1950. aastate lõpus hakati Tšehhoslovakkia tootja Škoda litsentsi alusel tootma mudelit 043, mis sai oma voolujoonelise kuju tõttu hüüdnime "Kurk" (poola keeles *Ogórek*).
* **Koostöö Berliet'ga:** 1970. aastatel sõlmiti litsentsileping Prantsuse tootjaga Berliet, mille tulemusel sündisid moodsad linnabussid nagu Jelcz PR110. Need bussid domineerisid aastakümneid Poola linnapilti.
* **Trollid:** Jelcz tootis koostöös teiste ettevõtetega (sh Ganz) ka trollibusse, mida kasutati laialdaselt Poolas (Gdynia, Lublin).

2008. aastal lõpetas Jelcz bussiüksuse raskete majandusolude ja konkurentsi (sh Solaris) tõttu tegevuse. Viimaseks bussimudeliks jäi Jelcz M121I.

### Tänapäev ja sõjaväeveokid
Pärast bussiüksuse sulgemist restruktureeriti ettevõte ning see keskendus veokitele. 2012. aastal ostis ettevõtte ära **Huta Stalowa Wola**, mis kuulub riiklikusse kaitsetööstusgruppi **PGZ**. 

Tänapäeval toodab Jelcz 4x4, 6x6 ja 8x8 veoskeemiga veokeid, mis on aluseks Poola raketisüsteemidele (nt HIMARS, K239 Chunmoo) ja radarijaamadele.

## Olulisemad mudelid
* **Jelcz 043** – legendaarne litsentsi alusel ehitatud buss.
* **Jelcz PR110** – Berliet' tehnoloogial põhinev linna- ja liiniandebuss.
* **Jelcz 315/325** – Poola teedel ülilevinud veokid 1970.–1980. aastatel.
* **Jelcz 442.32** – kaasaegne 4x4 veok, mida kasutatakse Poola armees peamise transpordivahendina.

## Galerii

Fail:Jelcz 043 and P01 Poznań RB1.JPG|Legendaarne Jelcz 043 "Kurk"
Fail:Jelcz PR110E at line number 28 in Gdynia 2.jpg|Jelcz PR110E trollibuss
Fail:Jelcz M081MB 103 Krecia.jpg|Jelcz M081MB Vero väikebuss
Fail:1101 Jelcz 325 1986.jpg|Jelcz 325 veok
Fail:A-Jelcz 442.32.jpg|Moodne sõjaväeveok Jelcz 442.32


## Vaata ka
* Autosan
* Solaris Bus & Coach

## Viited

## Välislingid
* Jelcz Sp. z o.o. koduleht
Eestimaa Kommunistlik Partei

**Eestimaa Kommunistlik Partei** (lühend **EKP**; 1940–1952 **Eestimaa Kommunistlik (bolševike) Partei**, **EK(b)P**) oli kommunistlik erakond, mis tegutses Eestis ja Nõukogude Liidus 1920–1940 Kominterni juhtimisel, 1940–1990 Nõukogude Liidu Kommunistliku Partei (NLKP) territoriaalorganisatsioonina ja 1990–1991 NLKP omalaadse osana. Üheparteisüsteemiga Eesti NSVs oli NLKP kuni 1980. aastate lõpuni ainus lubatud erakond.

Iseseisvas Eesti Vabariigis ei saanud 1920.–1930. aastatel ükski nime järgi kommunistlik partei ametlikku luba poliitilise ühinguna tegutsemiseks. EKP oli seetõttu aastatel 1920–1940 Eestis illegaalselt tegutsema sunnitud poliitiline salaühing. Pärast Eesti okupeerimist 1940. aasta juunis tuli EKP põranda alt välja ning 8. oktoobril 1940 ühendati see ametlikult NSV Liidu kommunistliku parteiga (ÜK(b)P, hilisema nimega NLKP).

EKP eesmärk oli ehitada üles kommunistlik ühiskond. Partei kõrgeim organ oli EKP kongress, millel valiti kongressi saadikute seast Keskkomitee ja revisjonikomisjon. Jooksvate ülesannete täitmiseks valis keskkomitee KK Büroo ning määrati piirkondlike allasutuste linna- ja rajoonikomiteede esimesed sekretärid ja linna- ja rajoonikomiteed.

## Ajalugu
5. novembril 1920 asutati Tallinnas EKP I kongressil senistest Venemaa Kommunistliku (bolševike) Partei Eestimaa organisatsioonidest Eestis illegaalselt tegutsev Eestimaa Kommunistlik Partei. Kongressil moodustati EKP Keskkomitee, mis juhtis EKP tööd kongresside vahel. Samal kongressil otsustati liitumine Kominterni ehk Kommunistliku Internatsionaaliga, tunnistades end organisatsiooniliselt üheks Kominterni sektsiooniks (Kominterni struktuuriüksuse nimetus) ja esindusena Nõukogude Venemaal Eestimaa Kommunistliku Partei KK Venemaa Büroo ehk Välismaa Büroo.

## Juhtkond

*VSDT(b)P Põhja-Balti oblastikomitee esimees Julius Rossfeldt, asetäitja Ivan Rabtšinski;
*NSV Liidus eksiilis viibiva Kommunistliku Internatsionaali Eesti sektsiooni juht Johannes Käspert;
*1931. aasta jaanuarini illegaalse Eestimaa Kommunistliku partei juht Artur Meering, 1931. aasta jaanuaris otsustas Kominterni Täitevkomitee Moskvas illegaalne EKP laiali saata.
*1940–1941 EK(b)P KK esimene sekretär, Karl Säre;
*1941–1944 EK(b)P KK II ja I sekretär Nikolai Karotamm;
*1950–1978 EK(b)P, alates 1952. aastast EKP KK I sekretär Johannes Käbin;
*1978–1988 EKP KK I sekretär Karl Vaino;
*1988–1990 EKP KK I sekretär Vaino Väljas;
*1990–1991 EKP KK I sekretär Enn-Arno Sillari.

## Struktuur
}

## Kongressid

## Vaata ka
* EKP saadikud NLKP kongressidel
* Eestimaa Leninlik Kommunistlik Noorsooühing
* Ööpartei
* EKP Viljandi Rajoonikomitee

## Viited

## Kirjandus

*Väljas, Vaino Ettekanne EKP Keskkomitee XI pleenumil 9. septembril 1988// Rahva Hääl (1988), 10. september
*EKP XX kongressi materjalid - Rahva Hääl 24.–27. märts 1990
*Olaf Kuuli, Fontanka ja Moika vahel, 2010, ISBN 9789949213627
*Proletaarne revolutsioon Eestis, ajakiri 1926-1933, Leningrad 1926 — Talitus «Külvaja"

## Välislingid
* Съезды, конференции и пленумы КП(б) - КП Эстонии
Etniline puhastus

**Etniline puhastus** ehk **etnotsiid** on üks genotsiidi vorme.

Etniline puhastus on sõnasõnaline tõlge serbohorvaadi väljendist *etnicko čišćenje*. Enne 1990. aastat oli Jugoslaavia Rahvaarmee sõjaväelises doktriinis mõiste *čišćenje terena* ehk "maastiku puhastamine", viitamaks vastaste hävitamisele selleks, et vallutatud ala üle kontroll saavutada. Doktriini päritolu on ebaselge, kuid see võib pärineda partisanisõja ajast. 

1990. aastatel hakkas meedia etnilise puhastuse mõistet kasutama endises Jugoslaavias elavate tsiviilelanikkonna gruppide suhtes toime pandud tegude kohta. Nende gruppide hulka kuulusid moslemid Bosnias ja Hertsegoviinas, serblased Krajina piirkonnas Horvaatias ning albaanlased ja serblased Serbias Kosovos.

On arvatud, et etniline puhastus on pelgalt eufemism genotsiidi kohta; teine seisukoht on, et kui genotsiidi eesmärgiks on inimrühma hävitamine, siis etnilise puhastuse eesmärk on etniliselt ühetaoliselt asustatud maa-alade loomine, mis on saavutatav muuhulgas genotsiidi abil.

## Välislingid
*ÜRO Peaassamblee resolutsioon  A/RES/47/80 etnilisest puhastusest ja rassilisest vihkamisest.
*Petrovic, Drazen. ''Ethnic Cleansing - An Attempt at Methodology.'' 5 European Journal of International Law (1994).
Bhutani asulate loend

*Siin on loetletud [[Bhutan]]i [[asula]]id.*

## A
*Autso 
## B
*Bakuli 
*Bala 
*Bangbangla 
*Bangtar 
*Bapisa 
*Bartsham 
*Bati 
*Berde 
*Beteni 
*Bhur 
*Bidung 
*Bongo 
*Brabrak 
*Budur 
*Bumdeling 
*Bumpilo 
*Buso 
## C
*Chaleng 
*Changlingmithang 
*Chang Zamtog 
*Chapchha 
*Chargharay 
*Chaskhar 
*Chengmari 
*Chhali 
*Chhimung 
*Chhukha 
*Chhume 
*Chungseng 
## D
*Dagana
*Dagapela
*Dagsa
*Daifam
*Dala
*Dalim
*Damkhar
*Damphu
*Danabari
*Dangchhu
*Dangpholeng
*Dangrena
*Darilo
*Dechhenchhoeling
*Dechhenling
*Dechhenphu
*Denchhukha
*Dengkali
*Deorali
*Dorokha
*Dorona
*Doteng
*Dramding
*Drametse
*Drugyel Dzong
*Drugyelgang
*Dzeri
*Dumsamkha
*Dungkhar
*Dungna
## E
*Emiray
## G
*Gangte
*Gasa
*Gedu
*Gelephu
*Getana
*Ghumaunay
*Gorgan
*Gortshom
*Gozhi

## H
*Ha
*Hejo
*Hiley
## J
*Jakar
*Jamkhar
*Jangji
*Jaray
*Jepzhing
*Jungzhina
## K
*Kabjisa
*Kalikhola
*Kanglung
*Kangpara
*Karmashang-shang
*Katsho
*Kawangjangsa
*Kela
*Kengkhar
*Khaling
*Khamdang
*Khar
*Kharsang
*Khoma
*Korphu
*Kumbu
*Kupinyesa
## L
*Lahireni
*Lalai
*Lamidangra
*Langbji
*Langjo Phakha
*Langthil
*Lauri
*Laya
*Lengkhar
*Leopani
*Lhedang
*Lhuentse
*Lingmithang
*Lingmukha
*Lingzhi
*Logchina
*Longme
*Longtoe
*Loto’k
*Loto Kuchu
*Lunana
*Lungtenphu

## M
*Martshala
*Mera
*Miden
*Minjay
*Mongar
*Mutigthang
## N
*Nabi
*Nainital
*Nakha
*Nangkor
*Ngangla
*Nganglam
*Ngatshang
*Norbugang
*Nubi
## O
*Orong
## P
*Pagli
*Pam
*Panbang
*Pangkhang
*Pangrizampa
*Pangthang
*Paro
*Patale
*Pemagatshel
*Phangkhar
*Phobji
*Phobjikha
*Phongme
*Phuentsholing
*Phumzur
*Pikari
*Punakha
## R
*Rabu
*Radi
*Ramjar
*Reti
*Ribana
*Ridang
*Ruepisa
*Rukha
*Rukkhubji

## S
*Sakteng
*Samar Dzingkha
*Samdrup Jongkhar
*Samrang
*Samtse
*Sangbay
*Sāṅgloṅg
*Sarpang
*Saṭaka
*Sekta
*Semtokha
*Sengor
*Sephu
*Serthig
*Shengana
*Shingkhar
*Silambi
*Simphu
*Sipsu
*Suray
## Z
*Zhemgang
*Zilungkha
## T
*Taba
*Tading
*Tagbab
*Takma
*Taktse
*Talo
*Tang
*Tangmachhu
*Tangsibji
*Tendu
*Thangrong
*Thanyel
*Thedtsho
*Thimphu
*Thridangbi
*Thrimshing
*Thrisa
*Toktokha
*Tomzhangtshen
*Tormazhong
*Trashiding
*Trashidingkha
*Trashigang
*Trashi Yangtse
*Trong
*Trongsa
*Tsakaling
*Tsamang
*Tsenkhar
*Tshokana
*Tsirang
*Tsirang Dangra

## U
*Udzorong
*Uesa
## W
*Wamrong
*Wangduegang
*Wangdue Goemba
*Wangdue Phodrang
*Wangling
*Wangmakhar
## Y
*Yalang
*Yangbari
*Yangchenphu
*Yangnyer
*Yobinang
*Yurung
Kubernerkond (Iraak)

Iraagis on **kubernerkond** (*muh&#x0327;āfaz&#x0327;āt*, ainsus *muh&#x0327;āfaz&#x0327;ah*) 1. järgu haldusüksuse tüüp.

Iraak jaguneb 19 kubernerkonnaks:
# Al-Anbāri kubernerkond
# Al-Muthanná kubernerkond
# Al-Qādisīyah' kubernerkond
# An-Najafi kubernerkond
# Arbīli kubernerkond
# As-Sulaymānīyah' kubernerkond
# Bābili kubernerkond
# Bagdadi kubernerkond
# Basra kubernerkond
# Dahūki kubernerkond
# Dhī Qāri kubernerkond
# Diyālá kubernerkond
# Ḩalabjah' kubernerkond
# Karbalā’ kubernerkond
# Kirkūki kubernerkond
# Maysāni kubernerkond
# Nīnawá kubernerkond
# Şalāḩ ad-Dīni kubernerkond
# Wāsiţi kubernerkond
Autosan

**Autosan S.A.** on Poola suurim bussitootmisettevõte, see kuulub Zasada SA kontserni. Omab rahvusvahelisi vastavussertifikaate. Tehas asub Poola kaguosas Sanoki linnas.

Tehase ajalugu ulatub aastasse 1832, mil Walent Lipinski ja Mateusz Beksinski asutasid Sanokis katlatöökoja. 19. sajandi teisel poolel valmistati vabrikus ka aurumasinaid ja vedureid, 20. sajandi alguses spetsialiseeruti vagunite tootmisele. Muuhulgas valmistati 1929. aastal esimesed 15 autobussikeret ning pärast teist maailmasõda trofeeautode šassiidel umbes 70 tuletõrjeautot. Tehas kandis tollal Sanoki Vagunitehase Sanowag nime.

Busside seeriatootmist alustati Sanokis 1950. aastate alguses, mil veoauto Star 20 baasil läksid tootmisse bussid Star N51 ja N52. Mõnevõrra hiljem võeti kasutusse kaubamärk San, 1950. ja 1960. aastatel tootis tehas samuti Stari agregaate kasutades busse San H01, H25, H27 ning H100. Sanoki Autobussitehase Autosan (poola keeles Sanocka Fabryka Autobusów "Autosan") nimi anti tehasele 1958.

1967. aastal koostati 15-masinaline Makedoonias (tollane Jugoslaavia) toodetud autobusside Sanos 09 partii; jugoslaavlaste konstruktsiooni edasi arendades sündis peagi mudel Autosan H9. Üha uute modifikatsioonide järel püsis see mudel tootmises 2006. aastani.

1994. aastal tehas erastati, omanikuks sai Poola tööstusgrupp Zasada SA. Valmistatakse erinevaid turismi-, linnalähi-, kooli- ja eriotstarbelisi autobusse.
Marketingi ja müügiga tegeleb *Polskie Autobusy Sp. z o.o.*, kuhu kuulub Autosan SA.

## Eksport
1980. aastatel olid Autosani tooted Ida-Euroopas hästi tuntud. Üritati luua Autosani montaažitehased ka Venemaal, Valgevenes, Slovakkias. Mõned püüdlused õnnestusid, kuid laiemat tootmist välismaal ei alustatud.

2003. aastal alustas bussitootja uuesti eksporditurgude vallutamist ja teda on saatnud edu. Eksport on viimaste aastate jooksul kasvanud. Põhiliseks välisturuks on Euroopa Liit. Suurema osa Autosane müüakse Rootsi, Suurbritanniasse, Ungarisse.

## Autosan toodab
* linnabusse
* linnadevahelisi busse
* turistibusse
* koolibusse
* eribusse (nt kohandatud bussid kinnipeetute sõidutamiseks)
* invabusse – invaliididele kohandatud bussid
* rööbasbusse (ronge)
* treilereid, haagiseid, konteinereid

## Vaata ka
* Solbus
* Solaris
* Jelcz

## Välislingid

* Autosan SA koduleht
* Polskie Autobusy - Autosan (müük, teenindus, info, pildid)
* Autosan Rootsi
* Ettevõtte ajalugu
Bhutani vapp

**Bhutani vapp** on Bhutani ametlik vapp.

## Kirjeldus
See on ringikujuline.

Ta kujutab kahte ristatud teemantpiksenoolt lootose kohal. Piksenoolte kohal on kalliskivi ja kummalgi küljel kõuedraakon.

## Tõlgendus
Piksenooled kujutavad ilmaliku ja vaimuliku võimu vahelist harmooniat. Teise tõlgenduse järgi sümboliseerivad piksenooled valitsejat ja tema võimu.

Piksenoolte kohal olev päikesevari sümboliseerib Bhutani rahva vaimulikku kaitset.

Lootos sümboliseerib rahu ja puhtust.

Isane ja emane kõuedraakon tähistavad Bhutani dzongkhakeelset nime *Drukyuel* 'Draakonimaa'. Nad keerlevad ümber piksenooltest ratta.

## Ajalugu
Vapp on käibel 1980. aastast.

## Vaata ka
*Bhutani lipp
*Bhutani õhuväeembleem
Bhutani kuningas

**Bhutani kuningas** ehk **Bhutani maharadža** on Bhutani monarh alates 1907. aastast. 

Aastal 1907 haaras võimu Trongsa ringkonna valitseja Ugyen Wangchuck ja kuulutas 17. detsembril end Bhutani kuningaks, rajades päritava monarhia. Suurbritannia tunnustas tema võimu.

17. detsembrit tähistatakse rahvuspäevana. 

Kuninga tiitel on aastast 1963 ***Druk Gyalpo*** (dzongha keeles 'Kõuedraakonikuningas', (Tema Majesteet, kuni 1971 Tema Kõrgus). 

Algselt kehtis kuninga poolt valitsetavas Bhutanis absoluutne monarhia. Esimene samm konstitutsioonilise monarhia poole oli Rahvuskogu asutamine 1953. Aastal 1968 andis kuningas välja dekreedi, millega Rahvuskogust sai kuninga suveräänne institutsioon. Aastast 1969 kadus kuningal vetoõigus Rahvuskogu otsuste üle. Rahvuskogu sai ühtlasi õiguse kuningat umbusaldushääletusega võimult kõrvaldada. Sel juhul läheb võim üle troonipärijale. Kuninga nõudmisel seati sisse iga kolme aasta toimuv usaldushääletus. Niiviisi loodi "demokraatlik monarhia". 

Aastal 1998 läbi viidud poliitiliste reformideni oli kuningal absoluutne võim. Ta oli ühtlasi valitsusjuht. Nüüd on valitsusjuhiks peaminister. 

## Kuningate loend
Bhutanil on olnud neli kuningat:

* 1907–1926 Ugyen Wangchuck
* 1926–1952 Jigme Wangchuck
* 1952–1972 Jigme Dorji Wangchuck
* 1972–2006 Jigme Singye Wangchuck
* Alates 2006. aastast Jigme Khesar Namgyal Wangchuck

## Eellugu
Bhutani monarhia juured ulatuvad 17. sajandisse, kui laama Shabdrung Ngawang Namgyal haaras nii usulise kui ka ilmaliku võimu. Tema võim ei olnud päritav, järglane oli reinkarneerunu. 

## Vaata ka
*Kuningas
*Maharadža
*Bhutani valitsejate loend
Autokraatia

**Autokraatia** (kreeka keeles *αὐτοκρατία*, mis tuleb sõnadest *αυτός* 'ise' ja *κρατεῖν* 'valitsema) ehk isevalitsus on valitsemise vorm, kus kogu võimutäius on ühe inimese käes. Autokraati ehk isevalitsejat nimetatakse mõnel juhul ka näiteks imperaatoriks. 

Tänapäeval on see tihtipeale sünonüüm sõnadele *[[Despotism|despoot]]* ja *[[diktaator]]*, kuigi neid väljendeid kasutatakse erinevates olukordades.
Autokraatiat on ajaloos seostatud ka monarhiaga, kus kogu võim riigis on kuningal. Kuid erinevalt monarhiast, kus võim päritakse, on autokraatias võimalik võimuni jõuda ka läbi valimiste.

## Vaata ka

*Diktatuur
*Demokraatia
*Monarhia
*Fašism
*Patriarhaat
Tiibeti Budismi Nyingma Eesti Kogudus

**Tiibeti Budismi Nyingma Eesti Kogudus** oli Eestis tegutsenud budistlik usuühendus 1990. aastate algusest kuni 2011 või 2013. aastani. See kujunes inimestest, kes juba varem olid tegelenud budismiga Eestis tegutsenud budistlikes organisatsioonides ja ühendustes (nt Eestimaa Budistlik Vennaskond ja Eesti Budistlik Liit).

1994. aastal saabus esmakordselt Eestisse Tiibeti budismi *[[nyingma]]* koolkonna õpetaja Nyichang Rinpoche Jaapanist. Õpetaja külastas regulaarselt Eestit ka järgmistel aastatel, korraldades õppelaagreid.

1996. aastal hakkas Nyichang Rinpoche õpetama *[[Longchen Nyingthig]]* *[[ngöndro]]*'d (sissejuhatust *[[Dzogchen]]*-õpetusse) kindlale, 18 inimesest koosnevale grupile. Õppetöö kestis 2001. aasta suveni.

1997. aastal tekkis vajadus grupp ametlikult registreerida. 21. septembril 1997. aastal toimus asutamiskoosolek ja 2. oktoobril samal aastal sai Tiibeti Budismi Nyingma Eesti Kogudus ametlikult registreeritud.

2011. aasta seisuga koguneti regulaarselt. 

Tiibeti Budismi Nyingma Eesti Koguduse liikmed on osa võtnud ja tegevad olnud mitmetes kohalikes ning rahvusvahelistes budismiga seotud organisatsioonides: Budismi Instituut, Eesti Tiibeti Traditsioonilise Meditsiini Akadeemia, Eesti Dzogtšeni Ühing, Drikung Dzogtšeni Eesti Kogukond, Eesti Sogyal Rinpoche Rigpa grupp, kogudus Drikung Kagyu Ratna Shri Keskus jt. Samuti on nad osalenud Usuliste Ühenduste Ümarlaua tegevuses.

## Viited

## Välislingid
*Kogudusest
*Kogudusest
Ludwig Noorem

**Ludwig Noorem** (mõnikord ka **Ludwig III**; umbes 835&ndash;882) oli Karolingide dünastiast Saksimaa kuningas. Ta oli Ludwig Sakslase poeg. 

Ludwig ja ta vennad olid oma isa vastu tihti mässanud ning selle tulemusena riigi sisuliselt omavahel ära jaganud. Isa surma järel jagati Ida-Frangi riik lõplikult tema kolme poja vahel: vanim neist, Karlmann, sai Baieri, Karl Paks Alemannia ja Reetia ning Ludwig Saksimaa.

Pärast oma venna Karlmanni surma aastal 880 sai Ludwig ka Baieri valitsejaks, kuid kui ta 882. aastal suri, sai kogu Ida-Frangi riigi valitsejaks tema vanem vend Karl Paks, kes oli alates 879. aastast ka Frangi keiser.
Theoderich Suur

**Theoderich Suur** (454 &ndash; 30. august 526) oli idagootide kuningas alates 488. aastast  ning läänegootide regent alates 511. aastast kuni surmani.

Nooruses oli Theoderich elanud Ida-Rooma riigis ning oli seetõttu suhteliselt haritud ning Rooma kultuuripärandit austav valitseja.

Aastal 489 tungis Theoderich idagootide eesotsas Itaaliasse, kus võitles germaanlase Odoakeriga, kes oli viimase Lääne-Rooma keisri kukutanud ning end Itaalia kuningaks kuulutanud. 492. aastal sõlmisid Theoderich ja Odoaker lepingu, millega pidid hakkama koos Itaaliat valitsema. Kuid juba järgmisel aastal lasi Theoderich Odoakeri tappa ning sai Itaalia ainuvalitsejaks, resideerides Lääne-Rooma viimases pealinnas Ravennas. Ta toetas antiikpärandi ja veinikunsti säilitamist ning püüdis lahus hoida ka roomlasi ja idagoote, keelates nendevahelised abielud. Theoderich oli oma aja silmapaistvamaid barbarite kuningaid, kes suutis muuhulgas peatada ka frankide ekspansiooni lõunasse, sõlmides selleks liidu läänegootidega.

Theoderich rajas Itaalias tugeva Idagootide riigi, ent sellele vaatamata ei suutnud tema järglased seista eriti edukalt vastu Justinianus Suure sissetungile, mistõttu Itaalia langes  mõneks ajaks taas Ida-Rooma riigi kätte, sest tema üritus moodustada germaanlaste ühisrinnet Ida-Rooma vastu kukkus Chlodowechi vastuseisu tõttu läbi.

## Vaata ka
*Theoderichi mausoleum

## Viited
Jaan Vaag

**Jaan Vaag** (15. juuni 1960 – 27. märts 2012) oli eesti rokkmuusik ja mänedžer. 

Tema korraldatud oli Onu Bella ja Vennaskonna ühisturnee, mida kutsuti "Kuldhamba ajastuks".

Tema hüüdnimi Kuldhammas on tulnud sellest, et tal olid kõik hambad kullast.

Ta oli alates 6. juunist 2006 Konstitutsioonierakonna liige ja kandideeris Konstitutsioonierakonna nimekirjas 2007. aasta Riigikogu valimistel valimisringkonnas nr. 1, sai 5 häält ega osutunud valituks.

Ta oli Helmut Vaagi ja Salme Lauren-Vaagi poeg.

## Välislingid
* Sven Karja "Libateatrid lapsi kollitamas" Eesti Ekspress, 1997
Gudrun Schyman

**Gerd Gudrun Maria Schyman** (sündinud 9. juunil 1948 Täbys) on Rootsi poliitik.  

Ta oli Rootsi Vasakpartei liider 1993. aastast kuni jaanuarini 2003, kui ta sunniti maksupettuse pärast tagasi astuma. Ta lahkus parteist 2004. aastal, et pühenduda täielikult poliitikas feminismile. Ta on Rootsi parlamendi liige. 

Schyman alustas poliitilist karjääri organisatsioonis Marxist-Leninistiska Kampförbundet. Pärast NSV Liidu kokkuvarisemist valiti ta Kommunistide Vasakpartei (*Vänsterpartiet Kommunisterna*) esimeheks. Hiljem muutus partei Vasakparteiks (*Vänsterpartiet*).

Schyman suurimaks saavutuseks peetakse tema valijatele pühendumust, mis kahekordistas Vasakparteist parlamenti pääsenute arvu. Tema valitsemisajal muutus Vasakpartei valitsevaks ideoloogiaks feminism. Oktoobris 2004 tegi ta ettepaneku, et mehed peaksid maksma nn meeste maksu, et tasuda koduse vägivalla eest.

2005. aastal aitas ta asutada parteid Feministlik Initsiatiiv, mis osales 2006. aasta parlamendivalimistel, kuid kogus vaid 0,7% valijate toetuse ega pääsenud parlamenti.
EKP

**EKP** on lühend, mis võib tähendada:
*Euroopa Keskpank
*Eestimaa Konstitutsiooniline Partei
*Eestimaa Kommunistlik Partei
*Europese Klokkenluiders Partij
Theoderich

**Theoderich** on mitme tuntud isiku nimi:
***[[Theoderich Suur]]**, idagootide kuningas 471–526
***Theoderich** ehk **[[Theodoricus]]**, vastupaavst 1100–1101 
***[[Theoderich (Eestimaa piiskop)|Theoderich]]** ehk **Theodoricus**, Mõõgavendade ordu asutaja ja Eestimaa piiskop 1211–1219
***[[Theoderich Strabo]]** oli Rooma väejuht 5. sajandil
***[[Theoderich Püha]]** oli Cambrai piiskop
***[[Theoderich St. Truidenist|Theoderich]]** oli hagiograaf ja abt
***Theoderich Luccast** ehk Teodorico Borgognoni oli dominikaani munk ja kirurg
***[[Theoderich von Buxhövden]]** oli piiskop Alberti vend, von der Roppi suguvõsa asutaja
***[[Theoderich (orduvend)|Theoderich]]** oli Mõõgavendade ordu liige
***[[Theoderich (preester)|Theoderich]]** oli Läti Henriku kaaslane, preester 
***[[Theoderich (tõlk)|Theoderich]]** oli piiskop Alberti tõlk
***[[Meister Theoderich]]** oli maalikunstnik Karl IV õukonnas, nn pehme stiili esindaja

## Vaata ka
*Theoderich I, läänegootide kuningas aastatel 418–451
*Theoderich II

*Theuderich
*Dietrich
Thimphu ringkond

**Thimphu ringkond** on 1. järgu haldusüksus (ringkond) Bhutanis.

Thimphu ringkond piirneb idas Gasa, Punakha ja Wangdue Phodrangi ringkonnaga, kagus Dagana ringkonnaga, edelas Chukkha ringkonnaga, läänes Paro ringkonnaga ja põhjas Hiina Rahvavabariigiga (Tiibetiga).

Ringkonna halduskeskus on riigi pealinn Thimphu.

Ringkond jagyneb 10 vallaks (*gewog*):
* Bapisa vald
* Changi vald
* Dagala vald
* Genye vald
* Kawangi vald
* Lingzhi vald
* Mewangi vald
* Naro vald
* Soe vald
* Toepisa vald


Thimphu-18-Dzong-2015-gje.jpg|
Thimphu-Stadion-10-Laenderspiel Bhutan-Hongkong-2015-gje.jpg|
Thimphu District-08-Reisfeld-2015-gje.jpg|
Thimphu-Takin-Reservat-12-2015-gje.jpg|
Bhutan-Straßenbau-118-Dochu La-Abfahrt-Bagger-LKW-gje.jpg|
Dochu La-108 Choerten-28-2015-gje.jpg|
Dochu La-View-12-2015-gje.jpg|


## Välislingid
* Ringkonna koduleht (*inglise keeles*)
Punakha ringkond

**Punakha ringkond** on 1. järgu haldusüksus Bhutanis.


Punakha-Gompa-04-2015-gje.jpg|
Punakha-44-Dorf-2015-gje.jpg|
Punakha-Dzong-22-Eingang-Gruppe-2015-gje.jpg|
Punakha-Dzong-56-Innenhof-2015-gje.jpg|
Punakha-Dzong-78-Regenbogen-2015-gje.jpg|
Punakha-Sopsokha-32-Kuh-Mist-Waesche-2015-gje.jpg|
Punakha-Lobesa-72-km 444-4-2015-gje.jpg|
Punakha-Chime Lhakhang-30-Dorf-Phallus-Schaufenster-2015-gje.jpg|
Gagauusid

**Gagauusid** (endanimetus *Gagauzlar*) on turgi rahvas, kes elab peamiselt Moldova eristaatusega autonoomses piirkonnas Gagauusias (*Gagauz-Yeri*). Gagauusid räägivad turgi keelte oguusi rühma kuuluvat gagauusi keelt ja vene keelt.

Gagauuside üldarv on umbes 250 000. Neist elab Moldovas 171 000, suuremad rühmad elavad veel Ukrainas (32 000), Türgis (14 000), Bulgaarias (12 000) ja Venemaal (11 000). Eestis elas 2011. aasta rahvaloenduse andmetel 35 gagauusi. 2021. aasta rahvaloenduse andmetel elas Eestis 46 gagauusi (22 meest ja 24 naist). Neist 12 emakeel oli gagauusi keel ja 8 olid Eesti kodanikud.

## Usund
Suurem osa gagauusidest on õigeusulised kristlased.

## Vaata ka
*Gagauusi Vabariik

## Viited
Trashi Yangtse ringkond

**Trashi Yangtse ringkond** (kasutusel on ka variandid *Trashiyangtse ringkond* ning *Trasi Yangtse ringkond*) on 1. järgu haldusüksus Bhutanis.
AKM (täpsustus)

**AKM** on mitmetähenduslik lühend:
***AKM** on Kalašnikovi automaadi modifitseeritud variant
***AKM** võib tähendada ajaloo- ja kultuurimälestist
***AKM** on akadeemilise malevkonna lühend
***AKM** on Venemaal tegutseva poliitilise organisatsiooni Punase Noorsoo Avangardi lühend
Lipukaartide mäng

**Lipukaartide mäng** oli 1980. aastate lõpu poole eesti koolilaste hulgas populaarne kaardimäng, mille kaardid valmistati käsitsi. Kaardipakk koosnes eri riike tähistavatest kaartidest, millele oli tavaliselt joonistatud riigilipu kujutis ja kirjutatud riigi nimi, pindala, rahvaarv ja pealinna nimi. Iga riigi kohta oli pakis üks kaart. Kaartide arv pakis sai maksimaalselt olla võrdne maailma riikide arvuga. Tavaliselt olenes kaartide arv autori järjekindlusest kaartide valmistamisel. 

Lipukaartidega mängiti mängu, mis meenutas natuke kaardimängu "Linnade põletamine". Pakk segati ja jaotati mängijate vahel ära nii, et iga mängija sai võrdse arvu kaarte. Mängija hoidis kaarte käes pakina ja mängus osales mängija paki kõige pealmine kaart. Kaartide jaotamise järel küsis alustav mängija üht kaardil toodud parameetri väärtust. Kõik teised mängijad võrdlesid seda oma kaardipaki pealmise kaardi vastava väärtusega ja see, kelle kaardi vastav väärtus oli suurim, võitis ringi ja sai teiste mängijate kaardid endale. Tihi saaja sai ühtlasi ka õiguse järgmisena küsida. Lisaks võrreldi ka lipu värvide arvu, riigi ja pealinna nime tähtede arvu. Mängija, kes suutis endale koguda kõik kaardid, oli mängu võitja.
Sosnovõi Bor

**Sosnovõi Bor** on linn Venemaal Leningradi oblastis, Soome lahe rannikul, umbes 80&nbsp;km kaugusel Peterburist.

Linn sai alguse 1958. aastal tööliskülana. 1967. aastal hakati sinna rajama tuumaelektrijaama, mis hakkas tööle 1973. aastal. 19. aprillil 1973 sai Sosnovõi Bor ka linnaõigused.

## Elanike arv
* 66 500 (2005)
* 66 700 (2007)
* 67 000 (2009)
* 65 901 (2010, rahvaloendus); koos linna haldusalas olevate küladega 66 003

## Vaata ka
* Leningradi tuumaelektrijaam

## Viited

## Välislingid
* Linna veebileht
Abja valla lipp

**Abja valla lipp** on Viljandi maakonnas asunud endise Eesti haldusüksuse Abja valla lipp.

Lipp on kinnitatud Eesti Vabariigi riigisekretäri poolt 14. mail 2004 ning selle näidis asub vallakantseleis.

## Lipu kirjeldus
Valla lipp on ruudukujuline vapilipp. Rohelisel kangale on lisatud diagonaalne valge väli, mis algab vardapoolsest alanurgast ning millele on paigutatud kolm sinist linaõit. Õied moodustuvad viiest sinisest kroonlehest ja viiest rohelisest tupplehest ning valgest südamikust.

Lipu värvid Pantone värviskaala järgi on roheline PMS 3415 ja sinine PMS: Process Blue.

Kandelipu normaalsuurus on 105×105 cm.

## Põhjendus
Sinised õied viitavad linakasvatusele ja linatöötlemisele, kui abjakate traditsioonilistele tegevusaladele ja jõukuseallikale. Valge väli sümboliseerib kaitstust, roheline aga ürgset loodust.

## Lipu kasutamise kord
#Abja valla lipp heisatakse vallavalitsuse hoone juures asuvasse lipumasti, suhtlemisel teiste omavalitsustega, samuti muudel avalikel üritustel. 
#Lipu heiskamisel koos Eesti riigilipu, mõne teise riigi või tema omavalitsusüksuse, mõne Eesti maakonna, linna või valla lipuga, asub Abja valla lipp lippude poolt vaadatuna vasakul teise riigi või Eesti riigilipust.
#Abja valla lipu heiskamise võib teha kohustuslikuks üksnes vallavolikogu otsuse või vallavalitsuse korraldusega vallale kuuluvatel hoonetel, rajatistel või maa-alal. Teistele isikutele on sellekohased otsused või korraldused üksnes soovitusliku iseloomuga.

## Vaata ka
*Abja valla vapp
*Viljandi maakond

## Välislingid
*Abja valla sümboolika valla kodulehel
* Omavalitsuste sümbolid Riigikantselei lehel – Abja vald
New Brunswick

**New Brunswicki provints** on 1. järgu haldusüksus Kanadas. New Bruinswick on Kanada üks kolmest mereprovintsist.

New Brunswick piirneb põhjas Québeci provintsiga, idas Nova Scotiaga, kirdes Saint Lawrence'i lahega, kagus Fundy lahega ja läänes Ameerika Ühendriikide osariigi Maine'iga. 83% provintsist on kaetud metsaga, provintsi põhjaosa läbivad Apalatšid.

Elanike arv on 2021. aasta rahvaloenduse kohaselt 775 610. See on elanike arvult Kanada kaheksas provints. Pindala on 72 907 km², millega on see pindalalt kolmas väikseim provints Kanadas.

Provintsi nimi pärineb ajaloolise Saksamaa osa Braunschweigi ümbruskonnast (nii inglise kui ka prantsuse keeles on selle koha nimi *Brunswick*).

See on ainuke Kanada provints või ala, mis on ametlikult kakskeelne (nii inglise kui ka prantsuse keel on võrdõiguslikud).

## Haldusjaotus
Provints on jagatud 15 maakonnaks:
*Alberti maakond
*Carletoni maakond
*Charlotte'i maakond
*Gloucesteri maakond
*Kenti maakond
*Kingsi maakond
*Madawaska maakond
*Northumberlandi maakond
*Queensi maakond
*Restigouche'i maakond
*Saint Johni maakond
*Sunbury maakond
*Victoria maakond
*Westmorlandi maakond
*Yorki maakond

Kohalikke omavalitsusi on 104, mis hõlmavad provintsi pindalast 10,9%, kuid kus elab 69,5% provintsi elanikkonnast.

## Suurimad linnad

## Vaata ka
*Kanada mereprovintsid

## Välislingid
* New Brunswicki turismileht
Kuensel

**Kuensel** on Bhutanis ilmuv ajaleht, mis asutati 1967 valitsuse bülletäänina.

2005. aastal oli see ainus riigis ilmuv ajaleht, ilmus kaks korda nädalas.

Aastal 1986 muudeti see inglise, dzongkha ja nepali keeles ilmuvaks nädalaleheks. 

Aastal 1992 andis ajalehte välja riiklikku subsiidiumi saav firma. 

Aastal 1996 suurendati inglis- ja dzonkhakeelse väljaande mahtu 12 leheküljelt 16 leheküljele ning nepalikeelse väljaande mahtu 8 leheküljelt 12 leheküljele. 

## Välislingid
* Veebiväljaanne
Chhetrum

***Chhertrum*** on üks sajandik Bhutani ngultrumist. 

Ühik võeti kasutusele 1979. 

Käibel on mündid väärtustes:
*1 *Chhertrum*
*5 *Chhertrum*
*10 *Chhertrum*
*25 *Chhertrum*

## Vaata ka
**[[Chetrum]]*